Source: https://bogdanvasile.blog/2020/01/23/2020-anul-romanismului-23-ianuarie-ziua-23-curtea-constitutionala-simbolul-iluziei-separarii-puterilor-in-stat-politicul-face-si-tot-el-aplica-legea/
Timestamp: 2020-07-13 01:04:01+00:00

Document:
2020 ANUL ROMÂNISMULUI 23 Ianuarie. Ziua 23. Curtea Constituțională, simbolul ILUZIEI separării puterilor în Stat. Politicul face și tot el aplică legea. – Îndreptar Pentru Renașterea Neamului Românesc
2020 ANUL ROMÂNISMULUI 23 Ianuarie. Ziua 23. Curtea Constituțională, simbolul ILUZIEI separării puterilor în Stat. Politicul face și tot el aplică legea.
Dată: ianuarie 23, 2020Autor: Bogdan Vasile 0 Comentarii
23 Ianuarie. Ziua 23.
Curtea Constituțională, simbolul ILUZIEI separării puterilor în Stat. Politicul face și tot el aplică legea.
Într-un Stat de drept TOTUL începe și se termină cu prevederile Constituției și cu felul în care acestea sunt aplicate și respectate.
Conform Art. 34 din Legea 47/1992 doar președintele țării, președintele Senatului, președintele Camerei Deputaților, primul ministru și președintele Consiliului Superior al Magistraturii (CSM) pot sesiza CCR pe excepții de neconstituționalitate.
Președintele Iohannis a sesizat deja CCR de … 46 de ori.
Fostul președinte Băsescu a sesizat și el CCR de 31 de ori pe durata mandatelor sale.
Cu alte cuvinte președinții aleși de popor i-au acuzat de zeci de ori pe parlamentarii aleși tot de popor că aceștia din urmă încalcă legea fundamentală.
Asta se întâmplă deși înainte de vot proiectele de legi sunt analizate în comisii parlamentare burdușite de juriști, oameni educați care știu legile și jurisprudența.
Ce putem înțelege?
Ori că juriștii din parlament sunt mai proști decât juriștii președintelui ori, mult mai probabil, că noi cetățenii asistăm la un sabotaj politic sistematic îndreptat împotriva mecanismelor democrației reprezentative.
Mergând pe firul acestei bănuieli descoperim un amănunt care explică această stare de fapt:
Judecătorii CCR sunt puși pe funcții de către politicieni. Pe bani mulți, pe ani mulți și pe privilegii URIAȘE.
Conform aceleași legi 47/1992 Curtea Constituțională se compune din nouă judecători aleși pe o perioadă de nouă ani.
Cine-i numește pe acești demni urmași ai lui Themis, zeița dreptății din mitologia greacă?
Trei sunt puși cu mâna de Camera Deputaților (numire politică), trei sunt numiți de Senat (numire politică) și ultimii trei de … președintele țării (tot numire politică).
Așa zisa “separare a puterilor în Stat” este o minciună pe care o mai cred doar ignoranții.
Iată așadar cum Justiția cea teoretic “independentă” este în realitate doar servitorul obedient al politicului.
Din discuțiile trecute știm că și politicul la rândul său este doar servitorul obedient al economicului.
Ajungem astfel la o concluzie înfricoșătoare dar necesară și anume aceea că CCR face voia capitalului care controlează destinele oamenilor trăitori pe acest pământ românesc.
În lupta pentru renașterea neamului românesc trebuie să pornim de la o altă premiză:
Capitalul extern numește membrii celor trei puteri în Stat (legislativ-parlament, executiv-guvern, judecătoresc-justiție) iar aceștia controlează resursele materiale și umane ale României în interesul EXCLUSIV al proprietarilor de capital.
Să nu ne mai mirăm deci că CCR dă decizii antiromânești pe legi antiromânești puse în executare de antiromâni.
Ce putem face noi românii?
Să învățăm felul de operare al dușmanilor noștri.
2. Activism civic
Să înțelegem că doar noi putem lupta pentru interesele noastre.
3. Unirea celor cu inima română
Unirea face puterea. Un lider, un crez, un popor.
Ne vom educa și apoi vom ieși în stradă uniți în jurul unui proiect de țară românesc.
Anterior Articol anterior: 2020 ANUL ROMÂNISMULUI. 22 Ianuarie. Ziua 22. Carduri de Identitate cu micro chip. Scop în sine sau doar un prim pas în direcția controlului de la distanță
Următor Articol următor: 2020 ANUL ROMÂNISMULUI 24 Ianuarie. Ziua 24. Mica Unire din 1859 avea dușmani puternici. La fel ca și astăzi. ILUZIA “dreptului” istoric asupra unui teritoriu.

References: CCR 
 CCR 
 CCR 
 CCR 
 CCR 
 CCR